wickkiey/tamil-wikipedia-chunked huggingface dataset:
# ஊராளிக் கவுண்டர்

**ஊராளிக்கவுண்டர்** (*Urali Gounder*) எனப்படுவோர் தமிழகத்தில் வாழுகின்ற ஓர் இனக்குழுவினர் ஆவர். ஊராளி என்ற சொல்லுக்கு "ஊரை ஆள்பவர்" என்று பொருள்.  
அம்பலக்காரர், முத்திரியர், முத்துராசா, ஊராளிக்கவுண்டர், வேடர், வலையர், வேட்டுவர் ஆகியோருக்கு இடையே ஒரு தொடர்பு இருப்பதாகத் தெரிகிறது. இவர்கள் அனைவரும் கலாசாரம் மற்றும் பண்பாட்டால் பெருமளவில் ஒத்துப் போகின்றனர், ஒரே மாவட்டத்திலும் வசிக்கின்றனர்.  
ஊராளிகள், 'தொழில் அடிப்படையில், வலையரிலிருந்து பிரிந்து, காலப்போக்கில் அதுவே ஒரு தனித்த இனக்குழுவாக மாறியது என்று கருத இடமுண்டு' என்று எட்கர் தர்ஸ்டன் தம் நூலில் தெரிவித்துள்ளார். மேலும் அறுபத்தி நான்கு கோத்திரம், தொன்னூற்று ஆறு கலைஞானமும் உண்டு.
# ஊராளிக் கவுண்டர்

## நாடு மற்றும் கரைகள்

வடசேரி: - சூரியன், கங்கைநம்பி, பொத்தியான், பணிக்கன், பள்ளி, தாராக்கி (உளவாளி), புலிவென்றான், செட்டி, நரசிங்கப்பிரிவினர் ( சீரான், சிலம்பன் ), இடங்கைப்பிரிவினர், தாதன் பிரிவினர், படைமெச்சி (தளபதி, சேனாதிபதி ). இவர்களது குலதெய்வம் இராச்சாண்டார் திருமலை  
பில்லூர்: - பொன்னம்பலம், பூச்சி, வாண்ட்ராயன், குருணி. இவர்களது குலதெய்வம் பெரியநாயகியம்மன்.  
சேங்குடி: - முத்தியக்கருமன் (அ) நித்தியக்கருமன், தொண்டைமான், மூலக்காட்டான் எருதி, எல்லாம் வல்லன், செண்பகவள்ளி ( கங்கை நள்ளி ), வாழுங்கருத்தறிவான், தண்டாயுதன், பூவன் ( கண்ணுடைய பூபதி ). இவர்களது குலதெய்வம் விரையாச்சிலைநாதர்  
கடவன்குடி (அ) வீராலி: - இவர்களது குலதெய்வம் பூர்த்திகோவில்.  
தளைக்கா: - இவர்களது குலதெய்வம் நீலியம்மன்.  
பளுவஞ்சி (அ) மங்காளி: - இவர்களது குலதெய்வம் மாகாளியம்மன், முப்புலியான்.  
மருங்கி: - இவர்களது குலதெய்வம் பூதநாயகியம்மன்
# வெண் நூல்கோல்

**வெண் நூல்கோல்** *(rutabaga)* (வட அமெரிக்க ஆங்கிலம்), **சுவீடே** (பொதுநலவாய ஆங்கிலம்), **நீப்**பிசுகாட்டிய மொழி), ** நூல்கோல் (turnip)** அல்லது **சுனேகர்** (வடபகுதி ஆங்கிலம்) என மேலும் பல்வேறு பகுதிகளில் பல பெயர்களில் வழங்கும் அனைத்தும் வெண் நூல்கோலையே குறிக்கும். இது முட்டைக்கோசு, நூல்கோல் ஆகிய இரண்டின் கலப்பினமாகும். இதன் கிழங்குகள் பலவகைகளில் உண்ணப்படுகின்றன. இலைக்ள் கீரையாக உண்ணப்படுகின்றன. வேர்களும் மேற்பகுதிகளும் கால்நடைட்த் தீவனமாகப் பயன்படுகின்றன.ஈவை மழைக் காலத்தில் நேரடியாகவும் பிற பருவங்களில் வயலில் மேயவிட்டும் தீவனமாகத் தரப்படுகின்றன. அயர்லாந்திலும் இசுகாட்லாந்திலும் ஆலோவீன் பண்டிகைக்குக் கிழங்குகளை விளக்குகளாகச் செதுக்கிப் பயன்படுத்தும் மரபு உள்ளது.
# வெண் நூல்கோல்

## வேர்ச்சொல்லியல்

வெண் நூல்கோலுக்குப் பல வட்டார, தேசியப் பெயர்கள் உள்ளன. வட அமெரிக்காவில் இது உரூத்தபாகா எனப்படுகிறது. இதுசுவீடிய மொழியின் ஒரு திசைச்சொல்லான உரோத்தாபாகே என்பதில் இருந்து வந்ததாகும். இங்கு ரோத் வேர் எனப் பொருள்படும் *பாகே* என்றால் திரள் அல்லது கொத்து ஆகும். ஐக்கிய அமெரிக்காவில் இது சுவீடிய நூல்கோல் அல்லது மஞ்சள் நூல்கோல் எனப்படுகிறது.  
சுவீடிய நூல்கோல் என்பதன் சுருக்கமான சுவீடே எனும் சொல் இங்கிலாந்து, ஆத்திரேலியா, நியூசிலாந்து உள்ளிட்ட பல பொதுவாய நல நாடுகளில் வழங்குகிறது. ல்கோல் என மட்டுமே இது வடக்கு, நடுவண் இங்கிலாந்திலும் குறிப்பாக கார்ன்வால், அயர்லாந்து, மாந்தத் தீவு ஆகிய இடங்களிலும் கனடாவின் மானிட்டோபா, ஒன்டாரீயோ, அட்லாண்டிக் கனடாவிலும் வழங்குகிறது. வேல்சி இது *maip*, *rwden*, *erfin*, *swedsen*, or *swejen* என இடஞ்சார்ந்து பல பெயர்களில் வழங்குகிறது, ஆங்கிலத்தில் சுவீடே அல்லது *நூல்கோல்* என வழங்குகிறது.
# வெண் நூல்கோல்

## பிற பயன்பாடுகள்

### கால்நடை

வெண்ன் நூல்க்கோலின் வேர்களும் மேற்பகுதியும் 19 ஆம் நூற்றாண்டில் தீவனமாக, குறிப்பாக மழைக்காலத் தீவனமாக பயன்படுத்தப்பட்டது. அப்போது நேரடியாக வெட்டிய வேர்ப்பகுதிகளும் மேற்பகுதிகளும் கால்நடைகளுக்குத் தீவனமாக இடப்பட்டன. வயலிலும் அறுவடைக்குப் பின் மேயவிடப்பட்டன.
# வெண் நூல்கோல்

## பிற பயன்பாடுகள்

### ஆலோவீன் விளக்குகள்(கெட்ட ஆவிகள்)

அயர்லாந்திலும் இசுகாட்லாந்திலும் மக்கள் வெண் நூல்கோலைச் செதுக்கி விளக்குகள் செய்து கெட்ட ஆவிகளின் தீமைகளைப் போக்கப் பயன்படுத்துகின்றனர். இடைக்காலத்தில், முரட்டு இளைஞர் குழு தெருக்களில் தம் முகங்களை வெண் நூல்கொல் முக்கமூடிகளை அணிந்து சுற்றிவருவர். தற்காலத்தில், நூல்கோல் அச்சுறுத்தும் வடிவங்களில் செதுக்கி வீட்டின் சாளரங்களிலோ வாசல் முன்றிலிலோ கெட்ட ஆவியை விரட்ட வைக்கின்றனர்.  
ஐரோப்பாவில் 1980 களில் பரங்கிக் காய்கள் தாராளமாகக் கிடைப்பதால், அவை வெண் நூல்கோலின் இடத்தைப் பேரளவில் பதிலீடு செய்துவிட்டன. அயர்லாந்திலும் இசுகாட்லாந்திலும் மக்கள் வெண் நூல்கோலைச் செதுக்கி விளக்குகள் செய்து கெட்ட ஆவிகளின் தீமைகளைப் போக்கப் பயன்படுத்துகின்றனர். இந்நிகழ்ச்சியில் நூல்கோலை எரிக்கும் தீமணம் விரட்டும் தன்மை கொண்டதாக உள்ளது.
# வெண் நூல்கோல்

## பிற பயன்பாடுகள்

### விழாக்கள்

நியூயார்க்கின் இதாக்கா நகரியத்தில் உழவர் சந்தையில் பன்னாட்டு வெண் நூல்கோல் பதப்படுத்தல் வீரர் போட்டி ஒவ்வோராண்டும் " சந்தைப் பருவத்தின் இறுதி நாளில் நடத்தப்படுகிறது. மின்னசோட்டாவின் அசுக்கோ, விசுகான்சில் உள்ல கும்பர்லாந்து ஆகிய இரு ஊர்களிலும் ஆகத்து மாதத்தில் ஒவ்வோராண்டும் "வெண் நூல்கோல் விழாவைக்" கொண்டாடுகின்றனர்.
# காசிநாதன் பாஸ்கரன்

**காசிநாதன் பாஸ்கரன்** (*Kasinatha Baskaran*) அல்லது கே. பாஸ்கரன் (பிறப்பு: ஜூன் 28, 1968) என்று அழைக்கபடும் இவர் ஒரு தொழில்முறை இந்திய கபடி விளையாட்டு வீரராவார். இவர் சர்வதேச விளையாட்டுகளில் இந்திய தேசிய ஆண்கள் கபடி அணியை பிரதிநிதித்துவப்படுத்தியுள்ளார். கபடி பயிற்சியாளராக வழிகாட்டுகிறார். இவர் தேசிய மற்றும் சர்வதேச பதக்கங்களை வென்றுள்ளார். இவர் சர்வதேச அணிகள் மற்றும் கபடி போட்டிக் குழுக்களின் உரிமையாளர்களுக்கு தொழில்முறை பயிற்சியாளராக இருந்து வருகிறார். இவர் இந்திய தேசிய ஆண்கள் கபடி அணியின் பயிற்சியாளராகவும், புரோ கபடி உரிமையாளரான தமிழ் தலைவாசின் பயிற்சியாளராகவும் பணியாற்றுகிறார்.  
இவர் ஒரு தீவிர விளையாட்டு ஆர்வலர் மற்றும் ஒரு பயிற்சியாளராக இருப்பதைத் தவிர, இளம் விளையாட்டு வீரர்களை அடையாளம் கண்டு பயிற்சி அளிப்பதில் கவனம் செலுத்துகிறார்.
# காசிநாதன் பாஸ்கரன்

## தனிப்பட்ட வாழ்க்கை

கே.பாஸ்கரன், இந்திய மாநிலமான தமிழ்நாட்டின் தஞ்சையில் உள்ள சூலியகோட்டையில் பிறந்த காசிநாதன் சிட்டாட்சியார்-கிருஷ்ணம்மாள் தம்பதியினரின் நான்காவது குழந்தையாவார். இவர் அம்மாப்பேட்டை சாலியமங்கலம் சுலியக்கோட்டை அரசுப் பள்ளியில் படித்தார். மதுரை காமராசர் பல்கலைக்கழகத்தில் பட்டம் பெற்றார். பெங்களூர் தேசிய விளையாட்டு நிறுவனத்தில் சிறப்பு பயிற்சியாளராக பட்டம் பெற்றார்.  
இவர் 12 வயதில் கபடி விளையாடத் தொடங்கினார். இவர் தேசிய அணியைப் பிரதிநிதித்துவப்படுத்தியபோது புகழ் பெற்றார். இந்தியன் புரோ கபடி குழுவுக்கு பயிற்சியாளராகவும், 2016 கபடி உலகக் கோப்பையில் பயிற்சியாளராகவும் இணைந்ததிலிருந்து ஊடகங்களின் கவனத்தைப் பெற்றார்.  
கே. பாஸ்கிரன் பி. பிரபா என்பவரை மணந்தார். இவருக்கு மூன்று குழந்தைகள் உள்ளனர்: மகன் பி. சூர்யா, ஒரு வட்டெறிதல் தடகள வீரர் மற்றும் இரண்டு மகள்கள் பி. நீதா மற்றும் பி. நீராஜா இருவரும் கூடைப்பந்து விளையாடுகிறார்கள்.
# காசிநாதன் பாஸ்கரன்

## ஆட்டக்காரர்

பாஸ்கரன் தனது பள்ளி நாட்களில் திரு. சுவாமிநாதன் மற்றும் திரு. சண்முகசுந்தரம் ஆகியோரால் பயிற்றுவிக்கப்பட்டார். தமிழக கபடி வீரரும், தமிழ்நாடு மின்சார வாரியத்தின் பணியாளருமான இராஜராஜேந்திரன் என்பவரால் கபடி விளையாடுவதற்கு இவர் ஈர்க்கப்பட்டார். குடியரசு தின விளையாட்டு போட்டிகளில் பங்கேற்ற இவர் 1984-85ல் இரண்டாம் இடத்தையும் 1985-86ல் முதல் இடத்தையும் பிடித்தார். 1987 ஆம் ஆண்டில் இவருக்கு மதுரை பாண்டியன் போக்குவரத்துக் கழகத்தில் விளையாட்டு ஒதுக்கீட்டில் பணி நியமனம் வழங்கப்பட்டது. 1989-92 வரை, இவர் சென்னை ஐ.சி.எப்பிற்காக விளையாடினார். 1992-98 காலப்பகுதியில் இவர் ஒரு மதுரை மத்திய கலால் துறையில் காவல் ஆய்வாளராக பணி புரிந்தார். 2003-05 முதல் அவர் ஏர் இந்தியாவுக்காக ஒப்பந்த அடிப்படையில் விளையாடினார்.
# காசிநாதன் பாஸ்கரன்

## பயிற்சியாளர்

2004 ஆம் ஆண்டில், பாஸ்கரன் தேசிய விளையாட்டு நிறுவனத்தில் ஒரு சிறப்பு பயிற்சியாளராக பட்டம் பெற்றார். 2009 ஆம் ஆண்டில் இளையோர் கபடிக் குழுவின் இந்திய பயிற்சியாளராக நியமிக்கப்பட்டார். இந்த காலகட்டத்தில் சர்வதேச கவனத்திற்கு வந்த இவர் தாய்லாந்து தேசிய கபடி அணியின் பயிற்சியாளராக நியமிக்கப்பட்டார். 2010 ஆம் ஆண்டில் அவர் மலேசிய தேசிய கபடி அணியின் பயிற்சியாளராக இருந்தார். இவர் 2010 ஆசிய விளையாட்டுக்களுக்கான தயாரிப்பு மற்றும் தேர்வு செயல்முறைகளுடன் முக்கியமாக தொடர்புடையவர் ஆவார். 2014 ஆம் ஆண்டில் தாய்லாந்தில் நடைபெற்ற கடற்கரை ஆசிய விளையாட்டு 2014 க்கான இந்திய ஆண்கள் கபடி அணிக்கு வழிகாட்டினார். இந்த நிகழ்வில் அணி வெண்கலப் பதக்கத்தைப் பெற்றது.
# காசிநாதன் பாஸ்கரன்

## புரோ கபடி போட்டிகள்

2014 ஆம் ஆண்டில் புரோ கபடி போடிகள் தொடங்கியது. கபடிக்கான விளையாட்டு நிகழ்வு இந்தியாவின் பல்வேறு கபடி உரிமையாளர்களிடையே விளையாடியது. தொடக்க நிகழ்வில் பிங்க் பாந்தர்ஸ் உரிமையை அதன் முதல் வெற்றிக்கு கே. பாஸ்கரன் வழிநடத்தினார். 2014 முதல் 2016 வரை பிங்க் பாந்தர்ஸ் பயிற்சியாளராக இருந்தார். இவர் 2016 முதல் புனேரி பால்டன்ஸ் உரிமையைப் பயிற்றுவிக்கத் தொடங்கினார். நான்காவது பருவத்தில் மூன்றாவது இடத்தைப் பிடித்தனர். புரோ கபடி 2017 இல் தமிழ் தலைவாசின் தலைமை பயிற்சியாளராக இருந்தார்.  
புரோ கபடி கூட்டிணைவின் விசாக் வேர்ல்விண்ட்ஸின் தலைமை பயிற்சியாளராகவும் இருந்தார்.
# காசிநாதன் பாஸ்கரன்

## உலகக் கோப்பை

சர்வதேச கபடி போட்டிகளில் இந்தியா மறுக்கமுடியாத வெற்றியை பெற்றுள்ளது. 2016 கபடி உலகக் கோப்பை பன்னிரெண்டு நாடுகளிடையே நடத்தப்பட்டது. இந்திய ஆண்கள் அணியின் பயிற்சியாளராக பாஸ்கரன் செயல்பட்டார். அந்த அணி இறுதிப் போட்டியில் ஈரானை வீழ்த்தி தொடர்ந்து மூன்றாவது முறையாக வெறியாளாராக மாறியது.
# பரத் கோபி

**பரத் கோபி** (ஆங்கிலம்:Bharat Gopy) என்ற மேடைப் பெயரால் பிரபலமாக அறியப்பட்ட **கோபிநாதன் வேலாயுதன் நாயர்** (2 நவம்பர் 1937 - 29 ஜனவரி 2008) இவர் ஓர் இந்திய திரைப்பட நடிகரும், தயாரிப்பாளரும் மற்றும் இயக்குனருமாவார். 1970 களில் கேரளாவில் நடந்த புதிய அலை சினிமா இயக்கத்துடன் தொடர்புடைய முதல் நடிகர்களில் இவரும் ஒருவராவார்.  
பரத் கோபி * கூடியாட்டம்* (1977), என்ற படத்தில் சங்கரங்குட்டி என்ற பாத்திரத்தில் நடித்ததற்காக சிறந்த நடிகருக்கான தேசிய திரைப்பட விருது உட்பட பல விருதுகளை வென்றுள்ளார்.  
இவர் ஜெயலட்சுமி எஸ். வி. என்பவரைத் திருமணம் செய்து கொண்டார். இத்தம்பதியருக்கு எழுத்தாளரும், நடிகருமான முரளி கோபி என்ற ஒரு மகனும் மற்றும் மருத்துவர் மினு கோபி என்ற மகளும் உள்ளனர்.
# பரத் கோபி

## தொழில்

### மேடை நடிகராக

ஜி. சங்கர பிள்ளையின் கீழ் பிரசாதனா "லிட்டில் தியேட்டர்" என்ற நாடகப் பள்ளியில் நாடக நடிகராக கோபி தனது நடிப்பு வாழ்க்கையைத் தொடங்கினார். இவரது முதல் மேடை தோற்றம் அபயார்த்திகல் என்ற நாடகத்தில் ராகவன் என்ற பாத்திரத்துடன் தொடங்கியது. பின்னர், காவலம் நாராயண பணிக்கரின் கீழ் திருவரங்கே உடன் தொடர்பு கொண்டார். இவர் ஐந்து நாடகங்களையும் எழுதி மூன்று நாடகங்களையும் இயக்கியுள்ளார். 1972 ஆம் ஆண்டில் அடூரின் *சுயம்வரம்* என்ற திரைப்படத்தில் ஒரு சிறிய பாத்திரத்தில் அறிமுகமானார். அடூரின் அடுத்த படமான * கூடியேட்டம்* (1977) என்பதில் சங்கரங்குட்டியாக ஒரு முக்கியக் கதாபாத்திரத்தில் நடித்தார். இதற்காக இவர் சிறந்த நடிகருக்கான தேசிய விருதை வென்றார். *ஓர்மக்காய்*, *யவனிகா*, *பஞ்சவடி* *பாலம்*, *ஆதாமின்டே வாரியெல்லு* போன்ற திரைப்படங்களில் நடித்ததற்காகவும் இவர் குறிப்பிடத்தக்கவர். மலையாளத் திரைப்படங்களைத் தவிர, *ஆகாத்* மற்றும் *சதா சே உத்ததா ஆத்மி* ஆகிய இரண்டு இந்தி திரைப்படங்களிலும் நடித்துள்ளார். கோபி ஒரு திரைப்பட இயக்குனராகவும் தயாரிப்பாளராகவும் இருந்தார். கோபி 1986 பிப்ரவரி 20 அன்று தனது தொழில் வாழ்க்கையின் செல்வாக்கு மிக்க காலத்தில் பக்கவாதத்தால் முடங்கினார்.  
இவருக்கு 1991 இல் பத்மசிறீ விருது வழங்கப்பட்டது.  
1979 ஆம் ஆண்டில், *முரளியுடன் நஜாட்டாடி* திரைப்படத்தை கோபி இயக்கியுள்ளார். படம் இரண்டு முறை மட்டுமே திரையிடப்பட்டது. இப்போது அச்சு தொலைந்துவிட்டது. *உல்சவப்பிட்டென்னு*, *யாமனம்* மற்றும் *என்டே ஹிருத்யாத்திண்டே* *உதாமா* ஆகிய மூன்று திரைப்படங்களையும் இயக்கியுள்ளார். உடல் ஊனமுற்ற நபரைப் பற்றிய அவரது *யாமனம்*, 1991 இல் தேசிய விருது நடுவர் மன்றத்தால் சமூகப் பிரச்சினைகள் குறித்த சிறந்த திரைப்படமாக தேர்ந்தெடுக்கப்பட்டது.  
2008 ஜனவரி 24 அன்று, கோபி மார்பு வலியால் மருத்துவமனையில் சேர்க்கப்பட்டார். மாரடைப்பு காரணமாக ஐந்து நாட்களுக்குப் பிறகு இறந்தார். இவரது கடைசி பாத்திரம் பாலச்சந்திர மேனனின் *டி இங்கொட்டு நோக்கியே* (2008) என்ற படத்தில் இருந்தது.
# பரத் கோபி

## தொழில்

### நூலாசிரியராக

கோபி இரண்டு புத்தகங்களை எழுதியுள்ளார். இவரது புத்தகம் *அபிநயம் அனுபவம்* (நடிப்பு, அனுபவம்), 1994 இல் திரைப்படம குறித்த சிறந்த புத்தகத்திற்கான தேசிய திரைப்பட விருதை வென்றது.
# கல்லாங், சிங்கப்பூர்

**கல்லாங்** (Kallang) என்பது சிங்கப்பூரின் மத்திய பிராந்தியத்தில் அமைந்துள்ள ஒரு திட்டமிடல் பகுதி மற்றும் குடியிருப்பு நகரமாகும் .  
நகரத்தின் வளர்ச்சி சிங்கப்பூரின் மிக நீளமான நதியான கல்லாங் நதியை மையமாகக் கொண்டுள்ளது. கல்லாங் திட்டமிடல் பகுதி வடக்கில் தோ பயோ, கிழக்கில் கெய்லாங், தென்கிழக்கில் மரைன் பரேட், தெற்கில் மெரினா கிழக்கு, தென்மேற்கில் டவுன்டவுன் கோர், மேற்கில் ரோச்சர் மற்றும் நியூட்டன், அதே போல் வடமேற்கில் நோவனா ஆகியவையும் உள்ளன. .  
அதன் வரலாறு முழுவதும், கல்லாங் பல தேசிய அடையாளங்களுக்கான இடமாக இருந்து வருகிறது. அவற்றில் சில பழைய தேசிய அரங்கம் மற்றும் நாட்டின் முதல் நோக்கத்திற்காக கட்டப்பட்ட பொது விமான நிலையமான கல்லாங் விமான நிலையம் உட்பட கல்லாங் பேசின் கரையில் கட்டப்பட்டுள்ளன. புகழ்பெற்ற கல்லாங் கர்ஜனை மற்றும் கல்லாங் அலை ஆகியவை 18 தேசிய தின அணிவகுப்புகளை நடத்திய முன்னாள் தேசிய அரங்கத்தில் வேர்களைக் காணலாம். அத்துடன் பல குறிப்பிடத்தக்க கலாச்சார மற்றும் விளையாட்டு நிகழ்வுகள் உட்பட. எனவே, சிங்கப்பூரின் விமான மற்றும் விளையாட்டு வரலாறுகளில் கல்லாங் முக்கியப் பங்கு வகிக்கிறது.  
இன்று, கல்லாங் ஜலான் பெசார் விளையாட்டரங்கம் மற்றும் சிங்கப்பூர் விளையாட்டு மையம் ஆகியவற்றின் இருப்பிடமாக அறியப்படுகிறது, இது புதிய தேசிய விளையாட்டரங்கம் மற்றும் சிங்கப்பூர் உட்புற விளையாட்டரங்கத்தின் தாயகமாக உள்ளது. புதிய தேசிய அரங்கம் 2016 ஆம் ஆண்டில் தேசிய தின அணிவகுப்பை நடத்தியது, அதே நேரத்தில் சிங்கப்பூர் உள்ளரங்க அரங்கம் உலகத் தரம் வாய்ந்த இசை நிகழ்ச்சிகளையும் உலகெங்கிலும் உள்ள புகழ்பெற்ற கலைஞர்களின் நிகழ்ச்சிகளையும் அடிக்கடி நடத்துகிறது.
# கல்லாங், சிங்கப்பூர்

## சொற்பிறப்பு

இப்போது கல்லாங் இருக்கும் பகுதி முதலில் சிங்கப்பூரின் 1830 கணக்கெடுப்பு வரைபடத்தில் "கிலாங்" என்று தோன்றியது. 1838 வாக்கில், அந்த இடத்தின் பெயர் "கெலாங்" என்று உச்சரிக்கப்பட்டது. நவீன கால "கல்லாங்" 1842 முதல் பயன்பாட்டில் உள்ளது,  
கல்லாங் என்பது ஓராங் பிட்வாண்டா கல்லாங் என்று அழைக்கப்படும் ஓரங் லாட்டின் ஒரு குறிப்பிட்ட குழு ( "கடலின் மக்கள்") என்று ஒரு பழைய மலாய் குறிப்பு கூறுகிறது. அவர்கள் கல்லாங் நதி மற்றும் சிங்கப்பூர் ஆற்றின் அருகே வசித்து வந்தார்கள். ராபிள்ஸ் தரையிறங்கும் நேரத்தில் 1819 ஆம் ஆண்டில், சுமார் 500 ஒராங் பிதுவா கல்லாங் இருந்துள்ளனர். 1824 ஆம் ஆண்டில், டெமெங்குங் ஓராங் பிதுவா கல்லாங்கை மலேசியாவின் சொகூரிலுள்ள புலை நதிக்கு மீளக்குடியமர்த்தினார். அவர்கள் சுமார் 100 குடும்பங்களைக் கொண்டிருந்தனர். இருப்பினும், 1847 ஆம் ஆண்டில், அவர்களில் பெரும்பாலோர் ஒரு பெரியம்மை தொற்றுநோயால் இறந்தனர். 1848 வாக்கில், ஒராங் பிதுவா கல்லாங் கிட்டத்தட்ட அழிந்துவிட்டது.
# கல்லாங், சிங்கப்பூர்

## நிலவியல்

### நிலப்பரப்பு

கல்லாங்கின் நிலப்பரப்பு பொதுவாக தட்டையானது மற்றும் தாழ்வானது. கடல் மட்டத்திலிருந்து 15 மீட்டருக்கு மேல் உயரமில்லை.
# கல்லாங், சிங்கப்பூர்

## நிலவியல்

### ராபிள்ஸின் தரையிறக்கம்

நவீன சிங்கப்பூரின் நிறுவனர் சர் இசுடாம்போர்ட் ராபிள்ஸ் 1819 ஆம் ஆண்டில் சிங்கப்பூர் நிலப்பரப்பில் முதன்முதலில் தரையிறங்கிய சரியான இடம் தொடர்பான சர்ச்சை உள்ளது. சிங்கப்பூர் நதியின் ராபிள்ஸ் தரையிரங்கிய தளம் பொதுவாக அசல் தரையிறங்கும் இடம் என்று நம்பப்பட்டாலும், பிற ஆதாரங்கள் அந்த கூற்றை சவால் விடுக்கின்றன. சோ கிளான் காப்பகங்களில் உள்ள பதிவின் அடிப்படையில், இன்றைய கல்லாங் ரிவர்சைடு பூங்காவில் ராபிள்ஸ் அதற்கு பதிலாக கல்லாங் பேசினில் இறங்கியிருக்கலாம்.
# எம். அப்பாவு

**மு. அப்பாவு** (*M. Appavu*), இவர் ஒரு இந்திய அரசியல்வாதி மற்றும் தமிழ்நாட்டில் சட்டமன்ற உறுப்பினர் (எம்.எல்.ஏ) ஆவார். இவர் பல்வேறு அரசியல் கட்சிகளின் வேட்பாளராக இராதாபுரம் சட்டமன்றத் தொகுதியில் பல சந்தர்ப்பங்களில் போட்டியிட்டுள்ளார். தற்பொழுது இவர் தமிழக சட்டப்பேரவை தலைவராகவும் உள்ளார்.
# எம். அப்பாவு

## தேர்தல்

அப்பாவுவை, *தி இந்து நாளேடு,* இந்திய தேசிய காங்கிரசு கட்சியின், ஒரு பிராந்திய "ஹெவிவெயிட்" என வர்ணித்தது. இவர், பிளவு குழுவில் சேர்ந்தார். பின்னர், கட்சியில் பிரச்சினைகள் ஏற்பட்டதன் காரணமாக, ஒரு சுயேச்சையாக தேர்தலில் நின்றார். இறுதியில் இவரது விசுவாசம் திராவிட முன்னேற்ற கழகத்திற்கு (திமுக) மாறியது. இவர், 1996 தேர்தலில், இராதாபுரத்தைச் சேர்ந்த தமிழ் மாநில காங்கிரசு (மூப்பனார்) வேட்பாளராகவும், 2001 தேர்தலில் சுயேச்சை வேட்பாளராகவும், 2006 தேர்தலில் தி.மு.க வேட்பாளராகவும் தமிழக சட்டமன்றத்திற்கு தேர்ந்தெடுக்கப்பட்டார்.  
2011 தேர்தலில் இராதாபுரம் தொகுதியில் திமுக போட்டியிடவில்லை. ஏனெனில் அவர்கள் இந்திய தேசிய காங்கிரசுடன் கூட்டணி வைத்த்திருந்தனர். 2016 தேர்தலில், அப்பாவு மீண்டும் திமுக வேட்பாளராக போட்டியிட்டார். ஒரு ஆச்சரியமான முடிவில், இவர் அகில இந்திய அண்ணா திராவிட முனேற்ற கழகத்தின் (அதிமுக) ஐ. எஸ். இன்பதுரையிடம் 49 வாக்குகள் வித்தியாசத்தில் தோல்வியடைந்தார். இது மாநிலத்தில் மிகக் குறைவான வாக்கு வித்தியாச இழப்பு ஆகும். மேலும் இவர் முடிவுக்கு எதிராக முறையிட்டார். தேர்தல் நடத்தும் அலுவலர் சில அஞ்சல் வாக்குகளை முறையற்ற முறையில் நிராகரித்ததாக வாதிட்டார். வாக்கு எண்ணிக்கையின்போது இவர் இந்த விவகாரம் தொடர்பாக ஒரு போராட்டத்தை நடத்தினார். இது இவரை அங்கிருந்து வெளியேற்ற வழிவகுத்தது.
# எம். அப்பாவு

## பிரச்சாரம்

விவசாயிகளின் உரிமைகளுக்காக அப்பாவு பிரச்சாரம் செய்ததால், பல சந்தர்ப்பங்களில் இவர் பொது நல வழக்கு<nowiki/>களை தாக்கல் செய்ய வழிவகுத்தது. விவசாயிகள் தற்கொலை செய்து கொள்வதாகக் கூறப்படுவதைக் குறைப்பதற்கும், இடைத்தரகர்கள் லாபம் ஈட்டுவதைத் தடுப்பதற்கும், விவசாய விளைபொருட்களுக்கு குறைந்தபட்ச விலைக் கட்டுப்பாடுகளை விதிக்க வேண்டியதன் அவசியம் குறித்தும் 2013இல் இவர் நீதிமன்றத்தில் பேசினார். இயற்கை நிகழ்வுகளின் விளைவாக ஏற்பட்ட பயிர் இழப்புகளின் விளைவுகளைத் தடுக்க மேம்பட்ட விவசாய காப்பீட்டுத் திட்டத்தையும் இவர் விரும்பினார்.  
அப்பாவு நீர் வழங்கல் தொடர்பான விஷயங்களுடனும் தொடர்புபட்டுள்ளார். மேலும் பொன்னங்குரிச்சி மற்றும் தாமிரபரணி நதிகளைப் பயன்படுத்தும் குடிநீர் திட்டங்களை அறிமுகப்படுத்துவதற்கு பொறுப்பாக இருந்தார். 2017 ஆம் ஆண்டில், சென்னை உயர்நீதிமன்றத்தில்<nowiki/>நீர் பற்றாக்குறை மற்றும் கட்டுமான நோக்கங்களுக்காக நதி மணல் குவாரி நடைமுறைக்கு இடையிலான உறவை விசாரிக்க தமிழக அரசு 2002 ஆம் ஆண்டின் நீதிமன்றத்தின் அறிவுறுத்தல்களுக்கு இணங்க வேண்டும் என்ற ஒரு உத்தரவை பெற்றார். அதே நேரத்தில், பெப்சிகோ மற்றும் கோகோ கோலாவுடன் தொடர்புடைய வணிகங்களால் தாமிரபரணி ஆற்றில் இருந்து நீர் எடுப்பதற்கு எதிராக பிரச்சாரம் செய்தார். தண்ணீர் பற்றாக்குறை உள்ள பகுதியில் உள்ள மக்களின் தேவைகளை விட வணிகங்களின் தேவைகளை அரசாங்கம் விரும்புகிறது என்று இவர் வாதிட்டார். அதிக தண்ணீரை எடுத்துக் கொண்ட பிற வணிகங்கள் அவ்வாறு செய்வதை நியாயப்படுத்தினாலும், குளிர்பான வணிகங்கள் சுரண்டப்பட்டவை. ஏனெனில் அவை "தண்ணீரை ஒரு குறைந்த விலைக்கு வாங்கி வந்து பின்னர் வானத்திற்கும் அதிகமான விலைக்கு விற்கின்றன" என்றார்.  
2009ஆம் ஆண்டில் திமுக தலைவரான கருணாநிதியின் பெற்றோரின் பெயரால் இராதாபுரத்தில் பேருந்து நிலையத்திற்கு பெயரிடவும், அவர்களை நினைவுகூரும் சிலைகளை அமைக்கவும் முயன்றபோது சில சர்ச்சைகள் எழுந்தன. தி.மு.க தலைமையிலான அரசாங்கம் இந்த யோசனையை எளிதாக்குவதாக அதிமுக கூறியது, ஆனால் அரசாங்கம் இந்த திட்டத்தை அப்பாவு தலைமையிலானது என்றும் 90 சதவீதம் அவர் நிதியுதவி அளித்ததாகவும் கூறியது. முன்னும் பின்னுமாக ஏற்பட்ட தகராறுகளுக்குப் பிறகு, 2010ஆம் ஆண்டில் பெருந்தலைவர் காமராசரரின் நினைவாக இந்த நிலைப்பாடு பெயரிடப்பட்டது
# பி. இராஜகோபால் (தொழிலதிபர்)

**பி. இராஜகோபால்** (*P. Rajagopal*, ஆகத்து 5, 1947 - சூலை 18, 2019), இந்தியாவில் சென்னையில் உள்ள சரவண பவன் சங்கிலி உணவகங்களின் நிறுவனர் ஆவார். தமிழ்நாட்டில் ஒரு கிராமப்புற விவசாய குடும்பத்தில் பிறந்தார். குறைந்த அளவே கல்வி கற்றுள்ள இவர், ஒரு உலகளாவிய உணவக சங்கிலியைக் கட்டினார். பிற்கால வாழ்க்கையில், அவர் 2001 ஆம் ஆண்டு நடந்த கொலைக்குற்றத்திற்காக தண்டனை பெற்றார். மேலும் ஜூலை 2019 இல் ஆயுள் தண்டனை அனுபவிக்கத் தொடங்கினார். சிறையில் அடைக்கப்பட்ட பல நாட்களுக்குப் பிறகு, அவருக்கு மாரடைப்பு ஏற்பட்டு இறந்தார்.
# பி. இராஜகோபால் (தொழிலதிபர்)

## தொழில்

இராஜகோபால் இந்தியாவின் தமிழ்நாட்டின் தூத்துக்குடி மாவட்டத்தில் உள்ள ஒரு சிறிய கிராமமான புன்னையாடியில் பிறந்தார். அவரது தந்தை வெங்காய விற்பனையாளர்; அவரது தாயார் ஒரு இல்லத்தரசி ஆவார். 1973 இல், சென்னைக்கு வந்து ஒரு சில ஆண்டுகளுக்கு பிறகு, இவர் மளிகை பொருட்களை விற்பனை செய்யும் ஒரு பொது அங்காடியை கே. கே. நகரில் தொடங்கினார். 1981 ஆம் ஆண்டில், தனது முதல் உணவகமான சரவண பவனை சென்னையில் திறந்தார். 2019 ஆம் ஆண்டளவில், அவரது நிறுவனம் 24 நாடுகளில் 127 உணவகங்களாக விரிவடைந்து, சுமார் 5,000 பேருக்கு வேலை வழங்கியது.
# பி. இராஜகோபால் (தொழிலதிபர்)

## குற்றம்

ஒரு ஜோதிடரின் ஆலோசனையின் பேரில், இவர் தனது ஊழியர்களில் ஒருவரின் மகள் ஜீவஜோதியை தனது மூன்றாவது மனைவியாக அழைத்துச் செல்ல முயன்றார். ஆனால் ஜீவஜோதி ஏற்கனவே திருமணமானவர். அவர், இராஜகோபாலை நிராகரித்தார். அதனால், இராஜகோபால் ஜீவஜோதி மற்றும் அவரது குடும்பத்தினருக்கு எதிராக பல அச்சுறுத்தல்கள், அடிதடிகள் மற்றும் பேயோட்டுதல் ஆகியவற்றை திட்டமிட்டார். 2001 ஆம் ஆண்டில், ஒரு கொலை முயற்சிக்குப் பிறகு, ஜீவஜோதியின் கணவர் சாந்தகுமாரின் கொலைக்கு வெற்றிகரமாக திட்டமிட்டார். இந்தக் கொலைக்காக, இவருக்கு ஆயுள் தண்டனை விதிக்கப்பட்டது.
# பி. இராஜகோபால் (தொழிலதிபர்)

## கொலைக்கு ஆயுள் தண்டனை

2001 ல் ஊழியர் சாந்தகுமார் கொலை மற்றும் சாந்தகுமாரின் மனைவி ஜீவஜோதியை பாலியல் துன்புறுத்தல் ஆகியவற்றுக்கு உட்படுத்தியதற்காக, 2009 ஆம் ஆண்டில், நிறுவனர் ராஜகோபாலுக்கு சென்னை உயர்நீதிமன்றம் ஆயுள் தண்டனை விதித்தது. இதன் பிறகு, சரவண பவன் உணவக சங்கிலியின் பிராண்ட் மதிப்பு சரிந்தது. ஜீவஜோதி அவரது உதவி மேலாளர்களில் ஒருவரின் மகள் ஆவார். இராஜகோபால் ஜீவஜோதியை திருமணம் செய்து கொள்ள விரும்பினார். ஆனால் அவள் ஏற்கனவே சாந்தகுமாரை மணந்தவர். அதனால், சாந்தகுமார் கடத்தப்பட்டு அவரது உடல் சில நாட்களுக்கு பின்னர் மேற்கு தொடர்ச்சி மலைத்தொடரில் உள்ள ஒரு சுற்றுலா நகரத்தில் உள்ள பயணியர் தங்குமிடத்தில், கழுத்தை நெரிக்கப்பட்ட நிலையில் காணப்பட்டது. இராஜகோபால் மருத்துவ காரணங்களுக்காக ஜாமீனில் விடுவிக்கப்பட்டார். அதே நேரத்தில் அவரது வழக்கு இந்திய உச்ச நீதிமன்றத்தில் மேல்முறையீடு செய்யப்பட்டது. எவ்வாறாயினும், அவரது சிறைத் தண்டனையை ஆயுள் தண்டனையாக உயர்த்தி, கீழ் நீதிமன்றத்தின் தண்டனையை உறுதிசெய்து ஒரு தீர்ப்பு வழங்கப்பட்டது.
# பி. இராஜகோபால் (தொழிலதிபர்)

## கொலைக்கு ஆயுள் தண்டனை

### உச்சநீதிமன்றம் உறுதி

இராஜகோபாலின் கொலை தண்டனை மற்றும் ஆயுள் தண்டனை ஆகியவற்றை இந்திய உச்ச நீதிமன்றம் 2019 மார்ச் 29 அன்று உறுதி செய்தது. இசுடான்லி மருத்துவக் கல்லூரி மருத்துவமனையின் சிறை வார்டில் இருந்து சென்னையில் உள்ள விஜயா மருத்துவமனைக்கு மாற்றுவதற்கு சென்னை உயர் நீதிமன்றம் அனுமதி வழங்கியது. அங்கு இவர் ஜூலை 18, 2019 அன்று காலை காலமானார்.
# விக்கிப்பீடியா:Statistics/weekly/29-Dec-2019
# ஆசிப்கானின் கல்லறை

## பின்னணி

ஆசிப் கான் பேரரசி நூர் ஜஹானின் சகோதரர் மற்றும் அர்ஜுமந்த் பானோ பேகமின் தந்தை ஆவார். இவர் மும்தாஜ் மகால் என்ற பெயரில் ஷாஜகானின் மனைவியானார். 1636 ஆம் ஆண்டில், அவர் *கான்-இ-கானா* மற்றும் தளபதியாக உயர்த்தப்பட்டார். ஒரு வருடம் கழித்து லாகூரின் ஆளுநரானார். கிளர்ச்சி செய்த ராஜா ஜகத் சிங்கின் படைகளுக்கு எதிரான போரில் 1641 சூன் 12 அன்று ஆசிப் கான் இறந்தார். இவரது கல்லறை லாகூரில் உள்ள சாக்தாரா பாக் கல்லறை வளாகத்தில் ஷாஜகானால் கட்டப்பட்டது.
# ஆசிப்கானின் கல்லறை

## வரலாறு

1641 இல் கான் இறந்ததைத் தொடர்ந்து பேரரசர் ஷாஜகான் இந்த கல்லறையை நிமானித்தார். *பத்சக்னாமாவின்* ஆசிரியர் அப்துல் கமீத் *லகோரி கூறுகையில்*, இந்த நினைவிடம் 1645 வரை 4 ஆண்டுகளாக 300,000 ரூபாய் செலவில் கட்டுமானத்தில் இருந்தது இந்த கல்லறை ஜஹாங்கிர் கல்லறைக்கு நேரடியாக மேற்கே கட்டப்பட்டது. மேலும் ஜகாங்கிரின் கல்லறையுடன் ஒரு அச்சை உருவாக்குகிறது, இது அக்பரி சராயால் குறுக்கிடப்படுகிறது.  
சீக்கிய பேரரசின் ஆட்சியில் கல்லறை பெரிதும் சேதமடைந்தது. லாகூரின் முதல் சீக்கிய ஆட்சியாளரான குஜ்ஜார் சிங், லக்னா சிங் மற்றும் சுபா சிங் ஆகியோர் கல்லறையை சேதப்படுத்தியதாகக் குறிப்பிடப்பட்டுள்ளது. மேலும் சன்னதிக்கு அருகில் பெரிய அரச மரங்களையும் நட்டு, பார்வைகளைத் தடுத்தனர். மரங்கள் பிரித்தன் காலத்தில் அகற்றப்பட்டன.  
கல்லறை அதன் பளிங்கு மற்றும் மணற்கற்களுக்காக 19 ஆம் நூற்றாண்டில் சீக்கியர்களால் கொள்ளையடிக்கப்பட்டது. பிரித்தன் ஆய்வாளர் வில்லியம் மூர்கிராஃப்ட் கல்லறையின் உட்புறம், வெளிப்புறம் மற்றும் கல்லறையை அலங்கரிக்கப் பயன்படுத்தப்பட்ட பல்வேறு கற்களிலிருந்து பளிங்குகளை ரஞ்சித் சிங் என்ற சீக்கிய அரசர் அகற்றியதாகக் குறிப்பிட்ட்டுள்ளார். சூறையாடிய பொருட்கள் பின்னர் அமிர்தசரசுவில் உள்ள பொற்கோயிலை அலங்கரிக்க பயன்படுத்தப்பட்டன. அத்துடன் லாகூர் கோட்டையின் அருகே ஹசூரி பாக் பரதாரி கட்டவும் பயன்படுத்தப்பட்டன.
# ஆசிப்கானின் கல்லறை

## அமைப்பு

கல்லறை முழுக்க முழுக்க செங்கற்களால் ஒரு எண்கோணத் திட்டத்தில் கட்டப்பட்டுள்ளது. மேலும் ஒவ்வொரு பக்கத்திலும் 300 கெஜம் அளவிலான ஒரு பெரிய நாற்புறத்தின் மையத்தில் அமர்ந்திருக்கிறது. இந்த கல்லறை ஒரு *சபுத்ரா* அல்லது மேடையில் அமைக்கப்பட்டுள்ளது, இது தோட்டத்துடன் தொடர்புடைய 3 அடி 9 அங்குல உயரத்தை உயர்த்துகிறது. எண்கோணத்தின் ஒவ்வொரு பக்கமும் 38 அடி 8 அங்குலங்கள் கொண்டுள்ளது.  
வடக்கு மற்றும் தெற்கு சுவர்களில் பெரிய வாயில்கள் உள்ளன. இருப்பினும் கல்லறையின் பிரதான வாயில் தெற்குப் பகுதியில் உள்ளது. கிழக்கு சுவரில் ஒரு சிறிய மசூதி காணப்படுகிறது. இது பிரித்தானியர்கள் காலத்தில் ஒரு குடியிருப்பாக மாற்றப்பட்டது. மேற்கு சுவர் அக்பரி சராய் வழியாக ஜஹாங்கிர் கல்லறைக்கு அணுகலை வழங்குகிறது.  
எண்கோண கல்லறைகள் ஒருபோதும் பேரரசர்களுக்காகப் பயன்படுத்தப்படவில்லை. ஆனால் பொதுவாக ஆசிப் கான் போன்ற உயர்மட்ட பிரபுக்களை அடக்கம் செய்ய பயன்படுத்தப்பட்டன. கல்லறை நிற்கும் தளத்தின் தளம் *சாங்-இ அப்ரி* அல்லது சிவப்பு சுண்ணாம்புக் *கல்லால்* கட்டப்பட்டுள்ளது. அதே நேரத்தில் வெளிப்புறச் சுவர்கள் சிவப்பு மணற்கற்களால் மூடப்பட்டிருக்கின்றன.
# ஆசிப்கானின் கல்லறை

## கட்டிடக்கலை

### வெளிப்புறம்

அதன் கட்டுமானத்தின் போது, கல்லறை கட்டிடக் கலைகள் மற்றும் கைவினைப்பொருட்களின் சிறந்த எடுத்துக்காட்டுகளைக் கொண்டிருந்தது. வெளிப்புறம் முதலில் பளிங்கு கல் *பொறிப்பு வேலைகளால்* அலங்கரிக்கப்பட்டு, வார்ப்பு மற்றும் லாகூரின் பொதுவான நீல *குவாசினி* ஓடுகளால் *அலங்கரிக்கப்பட்டது* . மாடிகள் பளிங்கால் அலங்கரிக்கப்பட்டன. அங்கு விலைமதிப்பற்ற கற்களால் பதிக்கப்பட்டிருந்தன. கல்லறையின் ஒவ்வொரு பக்கமும் ஆழமாக குறைக்கப்பட்ட சிறிய அறை ஒன்று உள்ளது. ஒரு கதவு மற்றும் வளைந்த ஜன்னல் கல்லறையைப் பார்க்கிறது.
# ஆசிப்கானின் கல்லறை

## கட்டிடக்கலை

### உட்புறம்

கல்லறையின் உட்புறத்தில் 8 இணைப்புகள் உள்ளன. அவை வெளியில் இருந்து உட்புறத்திக்கு அணுகலை வழங்குகின்றன. உட்புறமானது வெள்ளை பளிங்கு மற்றும் விலைமதிப்பற்ற கல் பொறிகளைப் பயன்படுத்தியதற்காக புகழ்பெற்றது, பின்னர் அது மறைந்துவிட்டது. உட்புற குவிமாடம் உச்சவரம்பு ஒன்றோடொன்று வடிவங்களின் உயர் பூச்சு நிவாரணத்தில் அலங்கரிக்கப்பட்டுள்ளது, அவற்றில் சில இன்னும் உயிர்வாழ்கின்றன. சீக்கிய காலத்தில் இது அகற்றப்பட்ட போதிலும், இந்த தளம் ஒரு காலத்தில் சிவப்பு மணற்கற்களால் கட்டப்பட்டது.  
இந்தக் கல்லறையில் தூய பளிங்கினால் செய்யப்பட்ட ஒரு வெறுங்கல்லறை ஒன்று உள்ளது. இது குர்ஆனின் கல்வெட்டுகளால் செதுக்கப்பட்டுள்ளது. இது ஜஹாங்கிர் பேரரசரின் கல்லறைக்கு அருகிலுல் உள்ளது.
# பொட்டாசியம் பென்சோயேட்டு

**பொட்டாசியம் பென்சோயேட்டு** *(Potassium benzoate)* என்பது C7H5KO2 என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பென்சாயிக் அமிலத்தினுடைய பொட்டாசியம் உப்பு பொட்டாசியம் பென்சோயேட்டு எனப்படுகிறது. சில வகை பூஞ்சை, ஈசுட்டு மற்றும் சில பாக்டீரியாக்களின் வளர்ச்சியை தடுக்கும் உணவு பாதுகாப்புப் பொருளாக இது பயன்படுத்தப்படுகிறது. பொட்டாசியம் பென்சோயேட்டுக்கு உணவு பாதுகாப்புப் பொருள்களுக்கு வழங்கப்படும் ஐரோப்பிய ஒன்றிய குறியீடாக இ212 என்ற அடையாளம் வழங்கப்பட்டுள்ளது. காரகாடித்தன்மைச் சுட்டெண் (pH) 4.5 என்ற அளவுக்கு குறைவாக உள்ள பொருள்களில் இச்சேர்மம் சிறப்பாகச் செயல்படுகிறது. இத்தகைய பொருள்களில் பென்சாயிக் அமிலமாக இது காணப்படுகிறது.  
சிட்ரிக் அமிலம் கொண்ட பழச்சாறுகள், கார்பானிக் அமிலம் கொண்ட நுரைக்கும் மது பானங்கள், பாசுபாரிக் அமிலம் கொண்ட மென் குளிர்பானங்கள், வினிகர் கொண்ட ஊறுகாய் வகைகள் போன்ற அமில உணவுகள் மற்றும் பானங்கள் பொட்டாசியம் பென்சோயேட்டு மூலம் பாதுகாக்கப்படுகின்றன. கனடா, ஐக்கிய அமெரிக்கா மற்றும் ஐரோப்பிய ஒன்றியம் உள்ளிட்ட பெரும்பாலான நாடுகளில் பொட்டாசியம் பென்சோயேட்டை ஓர் உணவு பாதுகாப்பானாகப் பயன்படுத்த அங்கீகாரம் வழங்கப்பட்டுள்ளது.
பொட்டாசியம் பென்சோயேட் பல வகை பட்டாசுகளில் சீழ்க்கை அடிக்கும் பொருளாகப் பயன்படுத்தப்படுகிறது .
வெண்மை நிறத்துடன் நெடியேதுமற்ற பொட்டாசியம் பென்சோயேட்டு எத்தனாலில் நன்றாக கரைகிறது. மெத்தனாலில் சிறிய அளவிலும், டை எத்தில் ஈதர் போன்ற கரைப்பானில் முற்றிலும் கரையாமலும் உள்ளது.
# பொட்டாசியம் பென்சோயேட்டு

## தயாரிப்பு

பொட்டாசியம் பென்சோயேட்டு தயாரிப்பதற்கான ஒரு பொதுவான வழி தொலுயீனை பென்சாயிக் அமிலமாக ஆக்சிசனேற்றி அதை தொடர்ந்து பொட்டாசியம் ஐதராக்சைடுடன் சேர்த்து நடுநிலைப்படுத்தப்படுவதாகும் . பொட்டாசியம் பென்சோயேட்டை ஆய்வக அமைப்பில் உற்பத்தி செய்வதற்கான மற்றொரு வழி மெத்தில் பென்சோயேட்டுடன் பொட்டாசியம் ஐதராக்சைடு சேர்த்து நீராற்பகுப்பு வினைக்கு உட்படுத்துவதாகும்.
# பொட்டாசியம் பென்சோயேட்டு

## உணவு பாதுகாப்பின் வழிமுறை

பென்சோயிக் அமிலத்தை கலத்திற்குள் உறிஞ்சுவதன் மூலம் உணவுப் பாதுகாப்பின் வழிமுறை தொடங்குகிறது. கலத்திற்குள் ஒருவேளை காரக் காடித்தன்மை சுட்டெண் அளவு 5 அல்லது அதற்கு குறைவாக இருந்தால் பாசுப்போபிரக்டோகினேசு வழியாக நிகழும் குளுக்கோசின் காற்றில்லா சுவாசம் 95% என்ற அளவிற்கு குறைந்துபோகிறது.
# பொட்டாசியம் பென்சோயேட்டு

## பாதுகாப்பு

பொட்டாசியம் பென்சோயேட்டை வாய்வழியாக உட்கொள்வதாலும், தோல் மீது வெளிப்படுவதாலும் குறைவன நச்சுத்தன்மையைக் கொண்டுள்ளது. இங்கிலாந்தில் பாதுகாப்பான, ஆரோக்கியமான உணவுக்காக பிரச்சாரம் செய்யும் உணவு ஆணையம், பொட்டாசியம் பென்சோயேட்டால் தோல், கண்கள் மற்றும் சளி சவ்வுகளுக்கு லேசான எரிச்சல் ஏற்படும் என்று விவரிக்கிறது .
பென்சாயிக் அமிலம் மற்றும் அதன் உப்புகளை எலிகள் மற்றும் சுண்டெலிகளை விட பூனைகள் குறைவான சகிப்புத்தன்மையை கொண்டுள்ளன .  
அசுகார்பிக் அமிலம் முன்னிலையில் சில சூழ்நிலைகளில் பென்சோயேட் உப்புகள் குளிர்பானங்களில் பென்சீனை உற்பத்தி செய்யலாம். அளவிடப்பட்ட பென்சீனின் அளவு நுகர்வோருக்கு பாதுகாப்பு கவலையை ஏற்படுத்தாது என்று அமெரிக்க உணவு மற்றும் மருந்து நிர்வாகம் கூறுகிறது .
# பொட்டாசியம் பென்சோயேட்டு

## அலைமாலை

### கார்பன் 13

கார்பன் -13 அணுக்கரு காந்த ஒத்ததிர்வு ஐந்து தனித்துவமான உச்சங்களை காட்டுகிறது. பென்சீன் வளையத்தில் உள்ள கார்பன் அணுக்களில் மில்லியனுக்கு 130-140 பகுதிகளுக்கு இடையே நான்கு உச்சங்கள் உள்ளன. கார்பனைல் குழுவிலிருந்து கிடைக்கும் கார்பன் அணுவில் மில்லியனுக்கு 178 பகுதிகளில் கூடுதலான உச்சம் உள்ளது .
# பொட்டாசியம் பென்சோயேட்டு

## அலைமாலை

### அகச்சிவப்பு நிறமாலை

அகச்சிவப்பு நிறமாலையின் முக்கிய உச்சங்கள் பின்வருமாறு.உள்ளன
- 1610: கார்பனைலில் கிடைக்கும் C=O f
- 1580: பென்சீன் வளையத்திலிருந்து கிடைகும் C=C
# கினோவா

**கினோவா (Quinoa)** (*செனோபோடியம் கினோவா*; or , from Quechua **' or **') நாயுருவி (அமரந்தேசியே) குடும்பத்தில் உள்ள ஒரு பூக்கும் தாவரமாகும். கினோவா புல்வகைத் தாவரமன்று; இது ஒரு போலி கூலவகையாகும். இது புதினா, நாயுருவி (அமரந்து) வகைத் தாவரங்களோடு உறவுடையதாகும். இது, அதன் உண்ணக்கூடிய விதைகளுக்காகப் பயிரிடப்படும் ஆண்டுச் செடிவகையாகும்; இந்த விதைகளில் மற்ற கூலங்களை விட கூடுதலான புரதமும் நார்ப்பொருளும் பி உயிர்ச்சத்துகளும் கனிமச் சத்துகளும் உள்ளன. வடமேற்குத் தென் அமெரிக்காவில் ஆண்டிசு மலைத் தொடரில் தோன்றியுள்ளது. இது முன்பு கால்நடைத் தீவனமாக 5200–7000 ஆண்டுகளுக்கு முன்னரே பயன்பட்டுள்ளது. இது 3000-4000 ஆண்டுகளுக்கு முன்னர் தான் மாந்தரின் உணவாக பொலீவியாவில் உள்ள பெரு படுகையின் தித்திகாக்கா ஏரியில் பயன்பட்டுள்ளது.  
இன்று, ஆண்டியன் பகுதி கினோவா பயிர் விளைச்சல் பெரும்பாலும் சிறிய பண்ணைகளாலும் கழகங்களாலும் செய்யப்படுகிறது. கினோவா பயிர்விளைச்சல் கென்யா, இந்தியா, ஐக்கிய அமெரிக்கா, மேலும் பல ஐரோப்பிய நாடுகள் உட்பட 70 நாடுகளில் செய்யப்படுகிறது. வட அமெரிக்கா, ஐரோப்பா, ஆஸ்திரேலியா ஆகிய நாடுகளில் கினோவா நுகர்வு கூடியுள்ளதால், கினோவா விலை 2006 இல் இருந்து 2013 க்குள் மும்மடங்கு ஏறியுள்ளது.
# கினோவா

## தாவரவியல்

### விவரிப்பு

*செனோபோடியம் கினோவா (Chenopodium quinoa)* ஓர் இருவித்திலை ஆண்டுத் தாவரமாகும். இது வழக்கமாக ஒரு மீ முதல் இரு மீ உயரம் வரை வளர்கிறது. இது இயல்பாக ஒன்று விட்டு ஒன்றாக அமைந்தஅகன்ற தூள்பூத்த மயிர்க்கால்கள் உள்ள இலைமடல்கள் கொண்டதாகும். ளையுடனோ இல்லாமலோ. பயிரிடும்வகையைப் பொறுத்து இதன் நடுத்தண்டு கிளையுடனோ இல்லாமலோ அமையலாம். தண்டின் நிறம் பச்சை, சிவப்பு, ஊதா நிறங்களில் இமைகிறது. பூ மஞ்சரி தாவர மேல்நுனியிலோ இலைக் கக்கத்திலோ அமைகிறது. ஒவ்வொரு மஞ்சரியிலும் நடுவச்சு ஒன்று அமையும். இதில் இருந்து அமரந்து வடிவத்தில் இரண்டாம் அச்சு அமையலாம் அல்லது குஞ்ச வடிவத்தில் மூன்றாம் அச்சும் உருவாகலாம். இதன் பழத்தில் 2 மிமீ விட்டமுள்ள விதைகள் வெள்ளை, சிவப்பு, கருப்பு நிறங்களில் பயிரிடும்வகையைப் பொறுத்து அமைகின்றன].
# கினோவா

## தாவரவியல்

### இயற்கைப் பரவல்

*செனோபோடியம் கினோவா* அதன் காட்டுவகையில் இருந்து அல்லது களைப்பயிரில் இருந்து பெரூவிய ஆண்டியப் பகுதியில் வீட்டினமாக்கப் பட்டுள்ளதாக நம்பப்படுகிறது. இது பயிரிடப்படும் பகுதியிலேயே பயிரிடாத (*செனோபோடியம் கினோவா* வகையான *மெலனோசுபெர்மம்* வளர்கிறது; இவை முந்தைய காட்டுவகையில் இருந்தோ பயிரிடும்வகையில் இருந்தோ தோன்றியிருக்கலாம்.
# கினோவா

## ஊட்டச்சத்துகள்

கினோவாவில் 13% நீரும் 64% மாவுப்பொருளும் 14% புரதமும் 6% கொழுப்பும் உள்ளது. 100 கிராம் அளவு பச்சைக் கினோவாவில் 20% அல்லது அதற்கும் கூடுதலான அளவு புரதமும் நார்ப்பொருளும் பல பி உயிர்ச்சத்துகளும் 46% இலைச்சத்தும் கனிமச்சத்தும் மகனீசியமும் பாசுவரமும் மாங்கனீசும் அமைகின்றன.  
சமைத்த கினோவாவில் 72% நீரும் 21% மாவுப்பொருளும் 4% புரதமும் 2% கொழுப்பும் உள்ளன. 100 கிராம் சமைத்த கினோவாவில் 120 கிகலோரு வெப்ப மதிப்பும் செறிவாக 30% மாங்கனீ சும் 22% பாசுவரமும் 10–19% நார்ப்பொருளும் இலைச்சத்தும் கனிமச்சத்தும் இரும்பும் துத்தநாகமும் மகனீசியமும் அமைகின்றன.  
கினோவா பசைமை அற்றது. இது விண்வெளிச் சூழலில் நெடுநாள் வாழப் பயன்படுத்துவதற்காகத் தெரிவு செய்யப்பட்ட செய்முறைப் பயிராகும்.
# சுஜா-உத்-தௌலா

போரின்போது முகலாயப் பேரரசின் பிரதம அமைச்சராகப் பணியாற்றினார், அவர் அயோத்தி நவாப், மற்றும் இரண்டாம் ஷா ஆலம் ஆகியோருக்கு தனது வாழ்நாள் முழுவதும் விசுவாசத்துடன் இருந்தார்.]]
**சுஜா-உத்-தௌலா** (*Shuja-ud-Daulah*) என்பவர் 1732 ஜனவரி 19 லிருந்து 1775 ஜனவரி 26 வரை பிரதம அமைச்சராகவும், படைத்தலைவராகவும் மற்றும் அயோத்தியின் நவாபாகவும் இருந்துள்ளார்.
வில் உள்ள நவாப் சுஜா-உத்-தௌலாவின் அரண்மனை ]]
# சுஜா-உத்-தௌலா

## ஆரம்ப கால வாழ்க்கை

சுஜா-உத்-தௌலா முகலாயப் பேரரசர் அகமது ஷா பகதூரின் பிரதம அமைச்சராக இருந்த சப்தர்ஜங்கின் மகனாவார். இவரது தந்தையைப் போலவே துணை அதிகாரிகளை ஒருங்கிணைப்பதற்கான திறன்களுக்காக சிறுவயதிலிருந்தே சுஜா-உத்-தௌலா அறியப்பட்டார். இந்த திறமை இறுதியில் இரண்டாம் ஷா ஆலம் என்பவரால் பிரதம அமைச்சராக தேர்ந்தெடுக்கப்படுவதற்கு வழிவகுத்தது.  
வங்காள நவாபுகளின் பிரதேசங்கள் முதலாம் இராகோஜி போன்ஸ்லே மற்றும் அவரது மராத்தியப் படைகளால் அழிக்கப்பட்டபோது பல்வேறு சந்தர்ப்பங்களில் பிரபலமான அலிவார்டி கானுக்கு சுஜா-உத்-தௌலா உதவி செய்ததாக அறியப்படுகிறது. இதனால் சுஜா-உத்-தௌலா அலிவார்டி கானின் படைவீரர்களிடையே மிகவும் மரியாதைக்குரிய நபராக அறியப்பட்டார்.
# சுஜா-உத்-தௌலா

## அயோத்தியின் நவாப்

1753 ஆம் ஆண்டில் முகலாய பேரரசின் பிரதம அமைச்சரான அவரது தந்தை சப்தர்ஜங் இறந்த பிறகு, முகலாய பேரரசர் அகமது ஷா பகதூர் அவர்களால் அடுத்த நவாபாக சுஜா-உத்-தௌலா அங்கீகரிக்கப்பட்டார்.  
சுஜா-உத்-தௌலா மராத்தியப் பேரரசின் மராத்தா கூட்டாளியான இமாத்-உல்-முல்கை வெறுத்தார். அதன் ஆட்சி சிக்கந்தராபாத் போருக்குப் பிறகு சதாசிவராவ் பாவின் ஆதரவுடன் உருவானது. இமாத்-உல்-முல்க், அகமது ஷா பகதூரை கண்மூடித்தனமாக எதிர்த்தார். பின்னர் இரண்டாம் ஆக்கிர் என்பவரை முகலாய ஏகாதிபத்திய சிம்மாசனத்தில் அமர்த்தினார். இரண்டாம் அலம்கீர் மற்றும் அவரது மகன் இளவரசர் அலி கௌகர் ஆகியோர் பெரும்பாலும் இமாத்-உல்-முல்க்கால் துன்புறுத்தப்பட்டனர், ஏனெனில் அவர்கள் அகமது ஷா துரானியுடனான அமைதியான நிபந்தனைகளை கைவிட மறுத்தனர். மேலும் அவர்கள் மராத்தியர்களுடனான உறவின் காரணமாக இமாத்-உல்-முல்கின் பதவி விலகலைக் கோரினர்.
# சுஜா-உத்-தௌலா

## அயோத்தியின் நவாப்

### முகலாய பேரரசின் பிரதம அமைச்சர்

இரண்டாம் முகலாய பேரரசர் ஆலம்கீர் கொலைக்கு வழிவகுக்கும் ஒரு சதித்திட்டத்தை உணர்ந்த இளவரசர் அலி கௌகர் தில்லியில் இருந்து தப்பி ஓடினார். சுஜா-உத்-தௌலா இளவரசர் அலி கௌகரை வரவேற்று பாதுகாத்தார். பின்னர் இளவரசர் தன்னை இரண்டாம் ஷா ஆலம் என்று அறிவித்து, முகலாய சாம்ராஜ்யத்தின் பிரதம அமைச்சராக சுஜா-உத்-தௌலாவை அதிகாரப்பூர்வமாக அங்கீகரித்தார். முகலாய பேரரசின் சிம்மாசனத்தில் மூன்றாம் ஷாஜகான் என்பவரை அமர வைத்து பெரும்பகுதியைக் கொள்ளையடித்த சதாசிவராவ் பாவ் மற்றும் அவரது படைகளை ஷா ஆலம் கடுமையாக எதிர்த்தார்.  
பிரித்தானிய கிழக்கிந்திய கம்பெனியின் ஆதரவுடன் இருந்த மிர் ஜாபரிடமிருந்து முகலாயப் பேரரசின் கிழக்குப் பகுதிகளை திரும்பப் பெற முயற்சிக்கும் ஒரு பயணத்தை வழிநடத்துமாறு இரண்டாம் ஷா ஆலமிற்கு அறிவுறுத்தப்பட்டது. சுஜா-உத்-தௌலா, நஜிப்-உல்-தௌலா மற்றும் மிர்சா ஜவான் பக்த் ஆகியோர் அகமது ஷா துரானியுடன் கூட்டணி சேர்ந்து, 1760 ஆம் ஆண்டில் இரண்டாவது சிக்கந்தராபாத் போரின்போது இவரது படைகளுக்கு உதவினர். பின்னர் மூன்றாம் பானிபட்டு போரின் போது 43,000 பேர் கொண்ட முகலாய இராணுவத்தையும் வழிநடத்தினர். .
# சுஜா-உத்-தௌலா

## பக்சார் போர்

இந்திய வரலாற்றில் குறைவற்ற திட்டவட்டமான பக்சார் சண்டையில் சுஜா-உத்-தௌலா தனது பங்களிப்பிற்காகப் பெயர் பெற்றவர். பிரித்த்தானிய கிழக்கிந்திய நிறுவனத்தின் வரலாற்றில் ஒரு முக்கிய போரில் சுஜா, முகலாய பேரரசர் இரண்டாம் ஷா ஆலம், வங்காளத்தின் ஆட்சியாளர் மீர் காசிம் ஆகியோர் பிரித்தானிய படைகளால் தோற்கடிக்கப்பட்டனர். இச்சண்டையில் வென்றதன் மூலம் வங்காளத்தில் பிரித்தானிய கிழக்கிந்திய நிறுவனம் ஒரு வலுவான அடித்தளத்தை அமைக்க ஏதுவானது.
# சுஜா-உத்-தௌலா

## இறப்பு மற்றும் அடக்கம்

சுஜா-உத்-தௌலா 26-01-1775 அன்று அயோத்தியின் அன்றைய தலைநகரான பைசாபாத்தில் இறந்தார். பின்னர் அதே நகரத்தில் புதைக்கப்பட்டார். இவரது கல்லறை ரோஜாத் தோட்டம் (குலாப் பாரி) என்று அழைக்கப்படுகிறது.
# பலோடி

**பலோடி** என்பது இந்திய மாநிலமான ராஜஸ்தானில் ஜோத்பூர் மாவட்டத்தில் உள்ள ஒரு நகரம் மற்றும் நகராட்சி ஆகும். இது பலோடி வட்டத்தின் தலைமையகம். ரினின் உப்புத் தொழில் காரணமாக பாலோடி "உப்பு நகரம்" என்றும் அழைக்கப்படுகிறது. பலோடி தார்ப் பாலைவனத்தின் இடையக மண்டலத்தில் உள்ளது. இங்கு பெரும்பாலும் வறண்ட காலநிலை காரணமாக அதிக வெப்பநிலைக்கு உட்பட்டது. 19 மே 2016 அன்று இங்கு இந்தியாவில் அதிகபட்சமாக வெப்பநிலை பதிவானது. இதனருகே உலகின் பெரிய நாள் ஒன்றுக்கு 2,245 மெகா வாட் மின்சாரம் தயாரிக்கும் பட்லா சூரிய மின் ஆற்றல் பூங்கா அமைந்துள்ளது.
# பலோடி

## வரலாறு

பலோடி ஆரம்பத்தில் பல்வர்திகா என்று அழைக்கப்பட்டது. விக்ரம் நாட்காட்டி (விக்கிரமாதித்தன் நிறுவிய நாட்காட்டி) 1515 இல், ஸ்ரீ சித்தூஜி கல்லாவால் பலோடியை நிறுவப்பட்டது. ஸ்ரீ மா லதியால் பின்னர் பல்வரிதிகா என்று பெயரிடப்பட்டது. பின்னர் பலோடி கோட்டையைக் கட்ட பொருளுதவி செய்த ஸ்ரீ சித்து கல்லாவின் விதவை மகள் பாலாவின் வேண்டுகோளின் பேரில் "பலோடி" என்று பெயர் மாற்றப்பட்டது.  
பலோடி, ஜோத்பூர்-ஜெய்சல்மேர் இரயில் பாதை பகுதியில் அமைந்துள்ளது. இது மாவட்டத்தின் இரண்டாவது பெரிய நகரமாகவும், துணைப்பிரிவு தலைமையகமாகவும் விளங்குகிறது. இந்த நகரம் ஜோத்பூரிலிருந்து தொலைவில் அமைந்துள்ளது. 2001 ஆம் ஆண்டு மக்கள் தொகை கணக்கெடுப்பின்படி, நகரத்தின் தற்போதைய மக்கள் தொகை 44,756 ஆகும். பலோடி பிகானேர், நாகவுர் மற்றும் ஜெய்சல்மேர் மாவட்டங்களால் சூழப்பட்டுள்ளது. இது சாலை மற்றும் இரயில் போக்குவரத்து மூலம் நன்கு இணைக்கப்பட்டுள்ளது. இந்நகரத்தின் இரயில் நிலையம் 1914 இல் நிறுவப்பட்டது. தேசிய நெடுஞ்சாலை எண் 15 (பதான்கோட்-காண்ட்லா) மற்றும் மாநில நெடுஞ்சாலை எண் 2 (ஜோத்பூர்- ஜெய்சல்மேர்) ஆகியவை இந்நகரம் வழியாக செல்கின்றன.  
15 ஆம் நூற்றாண்டின் நடுப்பகுதியில் பலோடி நிறுவப்பட்டது. 1488 ஆம் ஆண்டில், ராவ் சுஜாவின் பேரன் அமீர் சிங் என்பவரால் ஒரு கோட்டை கட்டப்பட்டது. அவர் தனது காலத்தில் பல வளர்ச்சி பணிகளை செய்தார். பலோடியில் 1230 ஆம் ஆண்டில் புகழ்பெற்ற கல்யாண் ராவ்ஜி கோயில், லதியால் தேவி மற்றும் சாந்திநாத் தேவியின் கோயில் ஆகிய பழமையான கோயில்கள் உள்ளன. மேலும் எந்தவிதமான கயிறுகளும் அல்லது கட்டுமானங்களும் (சிமென்ட் பூச்சு) இல்லாமல் கல்லினால் மட்டுமே கட்டப்பட்ட பார்சுவநாதர் சமண கோயில் 1847 ஆம் ஆண்டில் ஓஸ்வால் சமண சமூகத்தால் நிறுவப்பட்டது. இது பழைய பெல்ஜியம் கண்ணாடியால் ஆனது. இந்த சமண கோயில் கட்டிடக்கலையில் ஒரு அற்புதமாக கருதப்படுகிறது (மொத்தம் பத்து சமண கோவில்கள் மற்றும் ஆறு தாதாபாதிகள் சன்னதி).  
1547 இல், ராவ் மால்டியோ பலோடியின் ஆட்சியாளராக இருந்தார். 1578 ஆம் ஆண்டில் இது பிகானேர் மன்னர் ராய் சிங்கிடம் பேரரசர் அக்பரால் ஒப்படைக்கப்பட்டது. 1615 ஆம் ஆண்டில், இது ஜோத்பூர் மாநிலத்தைச் சேர்ந்த ராவ் சூர் சிங்கின் கட்டுப்பாட்டின் கீழ் வந்தது, அதன் பின்னர் ஜோத்பூர் மாநிலத்தின் ஒரு பகுதியாக இருந்தது.  
பலோடி நகரத்தின் இருப்பை கல்யாஞ்சி-கா-மந்திர் கோயிலில் உள்ள விஜய் நகர் படான் என்று அழைக்கப்படும் கல்வெட்டில் குறிப்பிடப்பட்டுள்ளது. 2008 ஆம் ஆண்டில் லதியால் தேவி கோவிலில் ஒரு பெரிய புனரமைப்பு செய்யப்பட்டது. லதியால் தேவிக்கு வெள்ளி சிம்மாசனம் (சிங்காசன்) செய்யப்பட்டது.  
பலோடியில் ஏராளமான சமூகங்களும் வாழ்கின்றன. பாலோடி கிராமப்புறங்களில் பெரும்பான்மையானவர்கள் சிந்தி முஸ்லிம் சமூகத்தினரும், நகரத்தில் புஷ்கர்ணா பிரம்ம சமூகத்தினரும் வாழ்ந்தனர். பலோடியில் சிறு தொழில்கள் செழித்து வளர்கின்றன. சோடியம் உப்பு மற்றும் பாரிசு பூச்சு உற்பத்திக்காக இந்த நகரம் அறியப்பட்டது. இந்தியாவில் மிகப்பெரிய உப்பு வழங்குநர்களில் பலோடியும் ஒன்றாகும்.
# பலோடி

## இதனையும் காண்க

- பட்லா சூரிய மின் ஆற்றல் பூங்கா
# நீம்ரானா

இந்தியாவின் ராஜஸ்தானின் ஆல்வார் மாவட்டத்தில் உள்ள ஒரு பழங்கால வரலாற்று நகரம், **நீம்ரானா.** குர்கானில் இருந்து 84 கி.மீ தொலைவிலும், தில்லியில் இருந்து 122 கி.மீ தொலைவிலும், ஜெய்ப்பூரிலிருந்து 150 கி.மீ தூரத்திலும் டெல்லி-ஜெய்ப்பூர் நெடுஞ்சாலையில் நீம்ரானா அமைந்துள்ளது. இது பெஹ்ரர் மற்றும் ஷாஜகான்பூர் இடையில் அமைந்துள்ளது. நீம்ரானா ஒரு தொழில்துறை மையமாகும். இந்த பகுதி இந்தியாவில் அஹிர்வால் பகுதி என்றும் அழைக்கப்படுகிறது. இது 1947 ஆம் ஆண்டு வரை செளகான்களால் ஆக்கிரமிக்கப்பட்டிருந்த 16 ஆம் நூற்றாண்டின் மலைக்கோட்டை தளமாகும். செளகான்கள் முந்தைய ஆளும் வம்சமான பிருத்விராச் செளகானின் நேரடி பரம்பரையாக கருதப்படுகிறது. நீம்ரானாவிலிருந்து சிறிது தூரத்தில் ஆல்வார் மாவட்டத்தில் உள்ள மற்றொரு கோட்டை கெஸ்ரோலி. இது பழமையான பாரம்பரிய தளங்களில் ஒன்றாகும். பாண்டவர்கள் தாங்கள் நாடுகடத்தப்பட்ட மறைநிலையின் கடைசி ஆண்டை கெஸ்ரோலியில் கழித்தனர் என கூறப்படுகிறது. கெஸ்ரோலியில் விராட்நகரில் புத்த விகாரையின் மிகப் பழமையான எச்சங்களையும், அங்கு பாந்துபோல், அனுமனின் ஒரே சாய்ந்த சிலை, ஆட்சியாளரும் புனித துறவியுமான பத்தரகிரியின் சமாதி ஆகியவற்றைக் காணலாம். அரியானா மற்றும் ராஜஸ்தானின் எல்லையிலிருந்து சில கிலோமீட்டர் தொலைவில் இருப்பதால் இந்த பகுதியில் ஹரியான்வி மொழியும் கலாச்சாரமும் பின்பற்றப்படுகின்றன.
# நீம்ரானா

## நீம்ரானாவின் வரலாற்று ராஜாக்கள் (ஆட்சியாளர்கள்)

நீம்ரானாவின் ராஜாக்கள் செளகான் குலத்தைச் சேர்ந்த சங்கத் துணைக்குழு மற்றும் காரக் குடும்பத்தைச் சேர்ந்தவர்கள். ராவ் ராஜ்தியோ 1464 இல் நீம்ரானின் ராஜா ஆனார். 1170 இல் மண்டாவரின் நிறுவனர் ராவ் மதன் பாலின் வம்சாவளியில் ராவ் ராஜ்தியோ ஆறாவதாக இருந்தார். அவருக்கு பிந்தைய ஆட்சியாளர்கள் பின்வருமாறு:  
- ராஜா தெஹ்ரி சிங்
- ராஜா பீம் சிங்
- ராஜா முகந்த் சிங்
- ராஜ ஜனக் சிங் 1885-1931  
ராஜா ஜனக் சிங்கின் பால்ய பருவ ஆண்டுகளான 1885 முதல் 1907 வரை நீம்ரானா மாநிலத்தை ஒரு அரசியல் முகவர் நிர்வகித்தார். 1907 பிப்ரவரியில் ராஜா ஜனக் சிங்கிற்கு முழு ஆளும் அதிகாரங்கள் வழங்கப்பட்டன. இந்த காலகட்டத்தில் லாதா சிங் பாட்டியா நீம்ரானாவின் வசீராக நிறுவப்பட்டார்.  
- ராவ் சாஹேப் உம்ராவ் சிங் 1932-1945
- ஸ்ரீமன் ராஜா ராஜேந்திர சிங்ஜி சாஹிப் 1946-சமீபத்தியது
- ராஜா கேசவ் சிங் (தற்போதை பட்டத்தை வைத்திருப்பவர்)
# நீம்ரானா

## தொழில்

ராஜஸ்தான் அரசாங்கம், ஆல்வார் மாவட்டத்தில் உள்ள நீம்ரானாவில், ராஜஸ்தான் தொழில்துறை ஒத்துழைப்பு நிறுவனம்(RIICO) மூலம் பல தொழில்துறை மண்டலங்களை பல்வேறு கட்டங்களில் உருவாக்கியுள்ளது. வழக்கமான தொழில்துறை பகுதிகளைத் தவிர, ஏற்றுமதி மேம்பாட்டு தொழில்துறை பூங்கா (ஈபிஐபி) மற்றும் மஜ்ரா காதில் உள்ள ஜப்பானிய தொழில்துறை மண்டலம் ஆகியவையும் குறிப்பிடத்தக்கவை. இந்தியா மற்றும் வெளிநாடுகளில் இருந்து வரும் நிறுவனங்கள் இந்த தொழில்துறை பகுதிகளில் தங்கள் அலகுகளை அமைத்துள்ளன. மேலும் பல புதிய தொழில்கள் வந்து, புதிய வேலை வாய்ப்புகளை உருவாக்குகின்றன. ராஜஸ்தான் தொழில்துறை ஒத்துழைப்பு (RIICO) நிறுவனத்தால் உருவாக்கப்பட்ட ஜப்பானிய தொழில்துறை மண்டலம் முன்னர் இருந்த தொழில்துறை மண்டலத்தின் நீட்டிப்பாகும். கொரிய மண்டலமும் சில்வர்வுட் டவுன்ஷிப் பகுதியில் வருகிறது.
# நீம்ரானா

## கல்வி

2002 ஆம் ஆண்டில் நிறுவப்பட்ட செயிண்ட் மார்கரெட் பொறியியல் கல்லூரி மற்றும் பசுமையான வளாகத்திற்கான *இந்தியா டுடே* விருதை வென்ற என்ஐஐடி பல்கலைக்கழகம் ஆகியவற்றின் தளம் நீம்ரானா. ராஃபிள்ஸ் பல்கலைக்கழகத்தின் ஸ்கூல் ஆஃப் ஏரோநாட்டிக்ஸ் (நீம்ரானா) நல்ல வேலைவாய்ப்புகளுடன் கூடிய இந்தியாவின் சிறந்த விமானக் கல்லூரிகளில் ஒன்றாகும். ஒரு பல்தொழில்நுட்பக் கல்லூரி மற்றும் இளங்கலை படிப்புகளுக்கான ராவ் சோஹன்லால் கல்லூரி ஆகியவை நீம்ரானாவில் அமைந்துள்ளன. நீசா குழுமத்தின் கீழ் உள்ள காம்பே இன்ஸ்டிடியூட் ஆப் ஹாஸ்பிடாலிட்டி மேனேஜ்மென்ட் (சிஐஎச்எம்), விடுதி நிர்வாகத் தொழிலைச் செய்வதற்கான இந்தியாவின் சிறந்த நிறுவனங்களில் ஒன்றாகும். மேலும் மாணவர்கள் நடைமுறை வெளிப்பாட்டைப் பெற ஆடம்பர விடுதி காம்பே சபையருடன் இணைக்கப்பட்டுள்ளது. சிஐஎச்எம்-ன் கிளைகள் ஜெய்ப்பூர் - குகாஸ், உதய்பூர் நகரம் மற்றும் காந்திநகர் குஜராத்திலும் உள்ளன. எம்.டி.வி.எம் பார்லே பள்ளி, வி.ஐ.பி பள்ளி போன்ற பல்வேறு பள்ளிகளும் நீம்ரானாவில் உள்ளன.
# அக்பரி சராய்

**அக்பரி செராய்** (Akbari Sarai ) என்பது ஒரு பெரிய பயணிகள் ஓய்வெடுக்கும் விடுதியாகும். இது பாக்கித்தானின் பஞ்சாபின் இலாகூரில் உள்ள சக்தாரா பாக் நகரில் அமைந்துள்ளது. 1637 ஆம் ஆண்டு முதல், சராய் முதலில் பயணிகளுக்காகவும், ஜஹாங்கிர் கல்லறையின் பராமரிப்பாளர்களுக்காகவும் கட்டப்பட்டது. பாக்கித்தானில் சிறந்த முறையில் பாதுகாக்கப்பட்ட உதாரணம் என்பதால் சராய் மிகவும் குறிப்பிடத்தக்கதாகும். அதே போல் ஜஹாங்கீரின் கல்லறைக்கு ஒரு தலைவாயிலாக விளங்கும் *பியட்ரா துராவால்* அலங்கரிக்கப்பட்டிருக்கும் அதன் பெரிய நுழைவாயில் என்பதற்காக இந்த சராய் மிகவும் குறிப்பிடத்தக்கதாகும்.
# அக்பரி சராய்

## சொற்பிறப்பு

இப்பெயரை **அக்பரின் அரண்மனை** என்றும் மொழி பெயர்க்கலாம். ஷாஜகான் சக்கரவர்த்தியின் நீதிமன்ற வரலாற்றாசிரியர் அப்துல் கமீத் இலகோரி, *பாதுசாநாமா என்ற* தனது புத்தத்தில் *ஜிலு கானா-இ-ரௌசா* என்ற பெயரில் இந்த கட்டிடத்தை குறிப்பிட்டுள்ளார். அதாவது "கல்லறையின் இணைக்கப்பட்ட அரசவை" என்று பொருள்படும்.
# அக்பரி சராய்

## இருப்பிடம்

நாற்கர வடிவம் கொண்ட சராய் ஜஹாங்கிரின் கல்லறைக்கு நடுவில் கிழக்கை நோக்கியும், மேற்கில் அமைந்துள்ள ஆசிப் கானின் கல்லறைக்கும் கிழக்கில் அமைந்துள்ளது.
# அக்பரி சராய்

## வரலாறு

கட்டமைப்பின் பெயர் இருந்தபோதிலும், அக்பரி சராய் 1550களின் நடுப்பகுதியில் இஸ்லாம் ஷா சூரியின் ஆட்சியின் போது தொடங்கப்பட்டது. முகலாய பேரரசர் அக்பரின் ஆட்சியின் போது அல்ல. சராயில் உள்ள மசூதி சூரி காலத்திலிருந்தே உள்ளது. இருப்பினும் வளாகத்தை வரிசைப்படுத்தும் அறைகள் மற்றும் அதன் நுழைவாயில்கள் 1600 களின் நடுப்பகுதியில் ஷாஜகான் காலத்திலிருந்து வந்தவை.  
சராய் வழிப்போக்கர்களுக்கான நிலையமாகவும், *தக் சௌகி* என அழைக்கப்படும் ஒரு அஞ்சல் நிலையமாகவும் பணியாற்றியுள்ளது.. சராய் பல உதவி பராமரிப்பாளர்களுடன் *சக்னா* என அழைக்கப்படும் ஒரு அதிகாரியால் நிர்வகிக்கப்பட்டு வந்துள்ளது. இங்கு விலங்குகளுக்கான தீவனம், சூடான மற்றும் குளிர்ந்த நீர் மற்றும் படுக்கை வசதிகள் இலவசமாக வழங்கப்பட்டன. சராயில் ஒரு மருத்துவர், அதே போல் ஒரு உணவு தயாரிப்பவர் ஆகியோர் இருந்தனர். சராயின் சுவர்களுக்கு வெளியே அமைந்துள்ள ஒரு நீர் கிணறு ஆகியவை இருந்தன. பல சராய்களைப் போலவே, ஒவ்வொரு வாயிலுக்கும் இடையே ஒரு சிறிய கடைவீதி இருந்திருக்கலாம் .  
மகாராஜா இரஞ்சித் சிங் இந்த வளாகத்தை தனது வெளிநாட்டு படைத்தளபதிகளில் ஒருவரான மூசா பாரங்கியின் பாசறையாக மாற்றினார். அவர் தனது படைப்பிரிவுடன் இங்கு வசித்து வந்தார். அருகில் இரயில் பாதை அமைக்கப்பட்டதைத் தொடர்ந்து இரெயில் கிடங்காகப் பயன்படுத்தப்பட்டபோது, இந்த இடம் பிரித்தன் காலத்தில் மேலும் கடுமையாக சேதமடைந்தது.
# அக்பரி சராய்

## கட்டிடக்கலை

*பியட்ரா துராவால்* அலங்கரிக்கப்பட்டுள்ளது. ]]  
சராய் ஒரு நீளமான நாற்கர வடிவத்தில் உள்ளது. இது மொத்தம் 12 ஏக்கர் பரப்பளவைக் கொண்டுள்ளது. சராய் 797 அடி 610 அடி அளவிடும். சராய் வளாகத்தின் முற்றமானது எல்லா பக்கங்களிலும் உயர்த்தப்பட்ட மொட்டை மாடியால் சூழப்பட்டுள்ளது. அங்கு *கானாகா* எனப்படும் 180 கலங்களின் வரிசைகள் ஒரு தாழ்வாரம் மற்றும் பொதுவான திறந்த நடையுடன் அமைந்துள்ளன.  
சராயின் மூலைகள் கோபுரங்களால் சூழப்பட்டுள்ளன. கோபுர அறைகள் அனைத்து சாராய்களின் கலங்களிலும் மிக விரிவானவை. பின்புறத்தில் தனிச்சிறப்பான நீள்வட்ட மண்டபம் ஒன்று தாழ்வாரத்துடன் கொண்ட ஒரு எண்கோண அறை உள்ளது.  
இந்த அரண்மனையில் முகலாய பாணியில் இரண்டு பெரிய நுழைவாயில்கள் உள்ளன. அவை வடக்கு மற்றும் தெற்கே அமைந்துள்ளன. அவை தூரத்திலிருந்து தெரியும் வகையில் கட்டப்பட்டுள்ளன. அலங்கார கூறுகள், கட்டமைப்பின் பாணி மற்றும் செங்கற்களின் அளவு ஆகியவை அரண்மனையும் கல்லறையின் நுழைவாயில்களும் ஒரே நேரத்தில் கட்டப்பட்டிருக்கலாம் என்பதைக் குறிக்கிறது.  
அரண்மனையின் மேற்கு வரிசைகளின் நடுவில் மூன்று குவிமாடங்கள் கொண்ட ஒரு மசூதி உள்ளது. இது அலங்காரங்களுடன் சிவப்பு மணற்கற்களால் மூடப்படுள்ளது. மசூதியின் உட்புறம் ஒரு காலத்தில் சுவரோவியங்கள் மற்றும் *காலிப் காரி ஆகியவற்றால்* அலங்கரிக்கப்பட்டிருக்கலாம்.
# அக்பரி சராய்

## பாதுகாப்பு

அக்பரி சராய், ஜஹாங்கிர் மற்றும் ஆசிப் கானின் கல்லறைகளுடன் 1993 இல் யுனெஸ்கோ உலக பாரம்பரிய தளங்களின் தற்காலிக பட்டியலில் சேர்க்கப்பட்டுள்ளது.
# தில்லி மலைத்தொடர்கள்

**தில்லி மலைத்தொடர்** (Delhi Ridge), சில நேரங்களில் *"தி ரிட்ஜ்*" என்றும் அழைக்கப்படுகிறது. இது இந்தியாவின் தேசிய தலைநகர் தில்லியில் உள்ள ஒரு பாறை அமைப்பாகும். இது வடக்கு ஆரவல்லி சிறுத்தை வனவிலங்கு நடைபாதையில் அமைந்துள்ளது. சுமார் 1500 மில்லியன் ஆண்டுகள் பழமையான பண்டைய ஆரவல்லி மலைத்தொடரின் வடக்கு விரிவாக்கம் இந்த மலைத்தொடராகும். (இமயமலையின் வெறும் 50 மில்லியன் ஆண்டுகளுடன் ஒப்பிடும்போது). இந்த மலைத்தொடர் குவார்ட்சைட் பாறைகளைக் கொண்டுள்ளது. தென்கிழக்கில் இருந்து துக்ளதாகாபாத்தில், பட்டி சுரங்கங்களுக்கு அருகில், இடங்களில் கிளைத்து, வடக்கில் யமுனா ஆற்றின் மேற்குக் கரையில் வஜிராபாத் அருகே தட்டுகிறது, சுமார் 35 கிலோமீட்டர் தூரத்தை உள்ளடக்கியது.  
தில்லி மலைத்தொடர்கள் நகரத்தின் பச்சை நுரையீரலாக செயல்படுகிறது. மேற்கில் ராஜஸ்தான் பாலைவனங்களின் வெப்பமான காற்றிலிருந்து தில்லியைப் பாதுகாக்கிறது. கென்யாவின் நைரோபிக்குப் பிறகு, உலகின் இரண்டாவது மிகப் பெரிய பறவைகள் நிறைந்த தலைநகரான தில்லியைப் பெறுவதற்கும் இது பொறுப்பாகும்.
# தில்லி மலைத்தொடர்கள்

## வரலாறு

ஆரவல்லி மலைத்தொடர் இந்தியாவின் மிகப் பழமையான மலைத்தொடர்களில் ஒன்று என்று நம்பப்படுகிறது. இது சுமார் 2.5 பில்லியன் ஆண்டுகளுக்கு தொல்பொருள் காலத்தில் உருவானது . குஜராத்திலிருந்து ராஜஸ்தான் வழியாக அரியானா - தில்லி வரை மலைத்தொடர்கள் உள்ளது. தில்லியில் ஆரவல்லி மலைத்தொடரின் முகடுகள் பொதுவாக தில்லி மலைத்தொடர்கள் என்று அழைக்கப்படுகிறது. இது வடக்கு, மத்திய, தென் மத்திய மற்றும் தெற்கு மலைத்தொடர் என பிரிக்கப்பட்டுள்ளது.  
1993 ஆம் ஆண்டில், 7,777 ஹெக்டேர் பரப்பளவில் வடக்கு டெல்லி, மத்திய டெல்லி, தென் மேற்கு டெல்லி மற்றும் தெற்கு டெல்லியின் பகுதிகள்<nowiki/>பாதுகாக்கப்பட்ட காடாக அறிவிக்கப்பட்டன. அதன்பிறகு 1994 மற்றும் 1996 ஆம் ஆண்டுகளில், வரம்பின் பெரும்பகுதி அரசாங்கத்தின் பகுதியாக அறிவிக்கப்பட்டது. இதனால் அனைத்து கட்டுமானங்களும் நிறுத்தப்பட்டன.  
பல ஆண்டுகளாக, நகர்ப்புற வளர்ச்சியின் அழுத்தங்கள், தில்லி வரம்புகளிலுள்ள காடுகளை அச்சுறுத்தலுக்கு உள்ளாக்கியுள்ளன. பல பகுதிகளில், பொதுப் பூங்காக்கள் மற்றும் பொது வீடுகள் வந்துள்ளன. கட்டுமான கழிவுகளை கொட்டுவதையும் இந்த பகுதி எதிர்கொள்கிறது..
# தில்லி மலைத்தொடர்கள்

## புவியியல் பிரிவுகள்

இந்த மலைத்தொடர்கள், நிர்வாக காரணங்களுக்காக, 4 தனி மண்டலங்களாக பிரிக்கப்பட்டுள்ளது, அதாவது:  
1. பழைய தில்லி அல்லது வடக்கு மலைத்தொடர் தில்லி பல்கலைக்கழகத்திற்கு அருகிலுள்ள மலைப்பாங்கான பகுதியைக் குறிக்கிறது. இது மலைத்தொடரின் மிகச்சிறிய பகுதியாகும். வடக்கு மலைத்தொடரின் அமைவிடம் 28 ° 40′52 ″ N 77 ° 12′57 ″ E ஆகும். 1915 ஆம் ஆண்டில் கிட்டத்தட்ட 170 ஹெக்டேர் இட ஒதுக்கீடு செய்யப்பட்ட வனமாக அறிவிக்கப்பட்டது. தில்லி பல்கலைக்கழகத்திற்கு அருகில் 87 ஹெக்டேர்களுக்கும் குறைவான இடங்கள் உள்ளன. இது தில்லி மேம்பாட்டு ஆணையத்தால் வடக்கு மலைத்தொடர் பல்லுயிர் பூங்காவாக உருவாக்கப்பட்டு வருகிறது.
1. புது தில்லி அல்லது மத்திய மலைத்தொடர் 1914 ஆம் ஆண்டில் முன்பதிவு செய்யப்பட்ட வனமாக மாற்றப்பட்டு சதர் பஜாரின் தெற்கிலிருந்து தௌலா குவான் வரை நீண்டுள்ளது. இது 864 ஹெக்டேர் பரப்பளவில் உள்ளது, ஆனால் சில துண்டுகள் விலகிவிட்டன.
1. மெக்ராலி அல்லது தென்-மத்திய மலைத்தொடர் ஜே.என்.யு மற்றும் வசந்த் குஞ்சிற்கு அருகிலுள்ள "சஞ்சய் வானா" மையமாக அமைந்துள்ளது. இது 633 ஹெக்டேர் பரப்பளவைக் கொண்டுள்ளது. பெரிய துகள்கள் ஆக்கிரமிக்கப்பட்டு கட்டப்பட்டுள்ளன. சைனிக் பண்ணைக்கு அருகிலுள்ள 70 ஹெக்டேர் தில்பத் பள்ளத்தாக்கு பல்லுயிர் பூங்காவாக உருவாக்கப்பட்டு வருகிறது.
1. துக்ளகாபாத் அல்லது தெற்கு மலைத்தொடர் 6200 ஹெக்டேர் பரப்பளவில் அமைந்துள்ளது. இதில் அசோலா பட்டி வனவிலங்கு சரணாலயமும் அடங்கும். வரம்பின் 4 பிரிவுகளில் இது மிகக் குறைந்த நகர்ப்புறமாகும். ஆனால் இது நிறைய கிராமத்திற்கு சொந்தமான அல்லது தனியாருக்கு சொந்தமான விவசாய நிலமாகும். இதில் பந்த்வாரி மற்றும் மங்கர் பானி காடுகள் அடங்கும்.
# தில்லி மலைத்தொடர்கள்

## வடக்கு வரம்பு

தில்லி பல்கலைக்கழகத்திற்கு அருகிலுள்ள 87 ஹெக்டேர் பரப்பளவில் உள்ள வடக்கு மலைத்தொடர் பல்லுயிர் பூங்காவை டெல்லி மேம்பாட்டு ஆணையம் உருவாக்கி வருகிறது.